bn

**uČebné osnovy - ROZVÍJANIE KOMUNIKAČNEJ SCHOPNOSTI PRE ŽIAKOV SO StrednÝM STUPŇOM MENTÁLNEHO POSTIHNUTIA**

**Zvýšenie hodinovej dotácie vyučovacieho predmetu RUP pre daný predmet**

**Zmena kvality výkonu - posilňovanie časovej dotácie o 1 vyučovaciu hodinu týždenne**

**Vypracovala: Mgr. Judit Józsa**

**Pre 2. ročník - schválené MZ, dňa: 11.03.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY - ROZVÍJANIE KOMUNIKAČNEJ SCHOPNOSTI - 2. ročník ZŠ s VJM, pre žiakov so stredným stupňom mentálneho postihnutia**

**Školský rok: 2020/2021**

**Ročník: druhý**

**Počet vyučovacích hodín v školskom roku: 4 hodiny týždenne (3+1) – 132 hodín ročne**

# CHARAKTERISTIKA PREDMETU

Vyučovací predmet rozvíjanie komunikačnej schopnosti (ďalej aj „RKS“) je určený pre všetkých žiakov s mentálnym postihnutím. V klinickom obraze mentálnej retardácie sa vyskytujú sprievodné prejavy v neuro-psychickom vývine, vo vývine motoriky, psychiky, citov, vôle a najmä v oblasti komunikácie a reči. Komunikačná schopnosť je komplexná schopnosť človeka vedome a podľa patričných noriem používať jazyk ako systém znakov a symbolov v celej jeho komplexnosti a vo všetkých jeho formách a to za účelom realizovania určitého komunikačného zámeru.

**CIELE PREDMETU**

* rozvíjať praktické používanie jazyka na dorozumievanie, a to s použitím verbálnych aj neverbálnych komunikačných prostriedkov,
* rozvíjať slovnú zásobu, chápanie pojmov a ich používanie v komunikácii,
* rozvíjať jazykový cit, syntaktické a morfologické pravidlá. Aplikovať ich do hovorenej i písanej podoby (podľa individuálnych schopností žiaka),
* rozvíjať fonematické uvedomovanie, schopnosť diferencovať dištinktívne znaky jazyka podľa individuálnych schopností žiaka,
* rozvíjať artikulačnú obratnosť a výslovnosť,
* rozvíjať rozprávačské schopnosti žiakov podľa individuálnych schopností,
* rozvíjať taktilné a kinestetické vnímanie,
* rozvíjať sluchovú a zrakovú gnóziu (vnímanie, diferenciácia, pamäť),
* rozvíjať priestorovú orientáciu a orientáciu v čase,
* rozvíjať motorické schopnosti,
* rozvíjať čitateľské a pisateľské schopnosti.

**Ročník: druhý**

**Počet vyučovacích hodín v školskom roku: 4 hodiny týždenne – 132 hodín ročne**

|  |  |  |  |  |
| --- | --- | --- | --- | --- |
| Zvýšenie hodinovej dotácie vyučovacieho predmetu RUP pre daný predmet  Zmena kvality výkonu - posilňovanie časovej dotácie o 1 vyučovaciu hodinu týždenne - jazyková komunikácia  Špecifické výkony - oblasť kompetencií – rytmizovať slabiky, upevňovať slovnú zásobu | | | | |
| Počet hodín | Vzdelávacia oblasť | Téma | Proces | Obsah |
| 132 | Jazyk a komunikácia |  | * Žiakovi je potrebné umožniť komunikovať takou formou, pre akú má zachované schopnosti a tieto v komunikácii stimulovať a rozvíjať. * Rozvíjanie komunikačnej schopnosti sa prelína celým vyučovacím procesom. * Témy preberané v predmete RKS by mali byť v súlade s témami preberanými najmä v predmete Slovenský jazyk a literatúra a Vecné učenie. * Na hodine RKS sa učiteľ má so žiakmi zamerať na porozumenie pojmov a súvislostí a precvičovanie ich používania v komunikácii. * Na vyučovaní predmetu RKS odporúčame využívať skupinovú prácu, zážitkové učenie, dramatizáciu a hry. * Vhodnou formou aktivít je cielené vytváranie komunikačných situácií. | * Porozumenie reči   Komentovanie „tu a teraz“. Komentovaním všetkých činností a pomenovávaním predmetov rozvíjame porozumenie pojmov a ich vzájomných súvislostí. Postupujeme od poznávania skutočných predmetov a javov k obrázkom a porozumeniu pojmov.   * Rozvíjanie expresívnej reči   Námetové hry, pri ktorých žiak môže komentovať svoju činnosť .  Vytváranie situácií z bežného života tak, aby ich mohli žiaci lepšie pochopiť a komentovať („zažiť ich“) a tým si upevňovať slovnú zásobu.   * Rozhovor   Jednoduchý rozhovor, striedanie role s komunikačným partnerom.  Modelové hry, dramatizácia.   * Rozvíjanie sluchovej diferenciačnej schopnosti   Rozlišovanie zvukov reči, rytmizovanie slabík. Hry so  zmenami melódie a tempa reči. Rozlišovanie prvej hlásky v slove. Rozlišovanie dĺžky hlások a slabík.  Poznávanie predmetov a povrchov hmatom, rozvíjanie diferenciačných schopností. Rozvíjanie vnímania vlastných pohybov.  Pozorovanie osôb a udalostí v okolí, uvažovanie o nich aj mimo ich bezprostredného vnímania. Jednoduché rozprávanie zážitku podľa osnovy, rozprávanie podľa obrázkov, vnímanie časovej následnosti a súvislostí udalostí. Práca s detskými ilustrovanými knihami, leporelami, obrázkami. |
| Prierezová téma naplnená v rámci tematického celku  Dopravná výchova | | | * osvojiť si zásady, bezpečného správania sa v cestnej premávke | |  |  |  |  |  |  |  |
| Implementácia finančnej gramotnosti do vzdelávania.  1 Človek vo sfére peňazí- Posúdenie významu trvalých životných hodnôt.  1.2 Pochopiť vzťah ľudská práca – peniaze a etickú súvislosť medzi bohatstvom a chudobou | | | * vysvetliť vzťah ľudská práca – chudoba * demonštrovať na príkladoch rôzne pohľady na bohatstvo a chudobu ( z pohľadu ľudskej práce a peňazí) | |  |  |  |  |  |  |  |